
Mozgásban a társadalom - A tömegközlekedési elérhetőségben mutatkozó egyenlőtlenségek vizsgálata Magyarországon

Kulcsszavak: Elérhetőség, Tömegközlekedés, Társadalmi egyenlőtlenség, Közlekedési egyenlőtlenség, Területi egyenlőtlenség
A dolgozat célja Magyarország különböző területi elérhetőségeinek település szintű vizsgálata a tömegközlekedésen keresztül, valamint annak a feltárása, hogy az egyes társdalmi csoportok mekkora egyenlőtlenséget tapasztalnak az elérhetőségben. Az elérhetőségi mutatókat a dolgozat az elérhető népességben, iskolákban, valamint munkahelyekben határozza meg. A tanulmány az elemzés során arra az eredményre jut, hogy a tömegközlekedés és elérhetőség szempontjából elszigetelt területeken főként alacsony jövedelmű vagy főként nemzetiségi lakosság található. A különbségek leginkább az iskolák, valamint a munkahelyek elérésében tapasztalhatók. A kutatási kérdések megválaszolásához a tanulmány tömegközlekedési hálózatokon közlekedési időt számít, majd ezeket felhasználva kumulált lehetőség mutatókat képez. A dolgozat egy elérhetőségi indexet is képez, mely képes egy adott település közlekedési fejlettségének összetett mérésére. Az eredmények hozzájárulhatnak a tömegközlekedési hálózat fejlesztési irányainak meghatározásához, mely megalapozhatja a társadalmilag egyenlően elosztott közlekedési szolgáltatás jövőjét.



